**DIRECȚIA GENERALĂ PLANUL NAȚIONAL DE REDRESARE ȘI REZILIENȚĂ**

 Nr. DGPNRR/87287/01.07.2025

|  |  |
| --- | --- |
|  | **APROB,****Secretar General,****Alexandru AVRAM** |

**REFERAT DE APROBARE**

**privind aprobarea** **Ghidului specific privind condițiile de accesare a fondurilor europene aferente Planului național de redresare și reziliență în cadrul apelului de proiecte PNRR/2025/C2/S/I.2.B, pentru subinvestiția I.2.B. „Sprijin pentru investiții în pepiniere și tehnologii moderne de producere a puieților forestieri finanțat prin Planul Național de Redresare și Reziliență”, investiția 2 „Dezvoltarea de capacități moderne de producere a materialului forestier de reproducere, componenta 2. Păduri și protecția biodiversității**

 Ministerul Mediului, Apelor și Pădurilor gestionează, în calitate de coordonator de reforme și/sau investiții pentru Planul Național de Redresare și Reziliență, următoarele componente:

- Componenta 1 – Managementul apei;

- Componenta 2 – Păduri și protecția biodiversității;

- Componenta 3 – Managementul deșeurilor;

- Componenta 7 – Transformarea difitală, investiția 5 Digitalizarea în domeniul mediului.

Componenta 2 – Păduri și protecția biodiversității din cadrul Planului Național de Redresare și Reziliență:

- combaterea eficace a tăierilor ilegale de arbori, creșterea suprafeței acoperite cu păduri și a contribuției sectorului forestier la atingerea țintelor europene privind clima și biodiversitatea, inclusiv prin reforma sistemului de management și a celui privind guvernanța în domeniu;

- consolidrea sistemului de management al ariilor naturale protejate în vederea facilitării implementării măsurilor active de conservare stabilite, prin raportare la obiective specifice de conservare pentru habitate și specii, precum și a Strategiei Europene privind biodiversitatea.

Obiectivul acestei componente este de a armoniza practicile de management forestier cu cele privind conservarea biodiversității și protejarea mediului în contextul generat de Pactul Verde European și asigurarea tranziției către o Europă neutră din punct

de vedere climatic prin crearea de noi suprafețe acoperite cu păduri și refacerea habitatelor degradate.

Componenta 2 – Păduri și protecția biodiversității include următoarele reforme/investiții:

R1. Reforma sistemului de management și a celui privind guvernanța în domeniul forestier prin dezvoltarea unei noi strategii forestiere naționle și a legislației subsecvente.

I1. Campania națională de împădurire și reîmpădurire, inclsiv păduri urbane.

 I2. Dezvoltarea de capacități moderne de prodcere a materialului forestier de reproducere.

 R2. Reforma sitemului de management al ariilor naturale protejate în vederea implementării coerente și eficace a Strategiei Europene privind biodiversitatea.

 I3. Actualizarea planurilor de management aprobate și identificarea zonelor potențiale de protecție strictă în habitate naturale terestre și marine în vederea punerii în aplicare a Strategiei UE privind biodiversitatea pentru 2030.

 I4. Investiții integrate de reconstrucție ecologică a habitatelor și conservarea speciilor aferente pajiștilor, zonelor acvatice și dependente de apă.

 I5. Sisteme integrate de reducere a riscurilor generate de viituri torențiale în bazinete forestiere expuse unor astfel de fenomene.

 Investiția I2. „*Dezvoltarea de capacități moderne de producere a materialului forestier de reproducere”* are ca obiectiv devzoltarea capacității suficiente de producere a materialului de reproducere (specii de arbori și ecotipuri) care să fie adecvate pentru viitoarele condiții climatice din România.

Ca urmare a acestei investiții, cel puțin 90 de pepiniere noi și renovate vor fi operaționalizate, în conformitate cu cerințele legale prevăzute în Strategia forestieră naționakă adoptată în cadrul reformei 1. (Ținta 29).

Subinvestiția I.2.A. „Acordarea de sprijin pentru investiții în pepiniere și tehnologii moderne de producere a puieților forestieri finanțat prin Planul Național de Redresare și Reziliență” are ca obiectiv îmbunătățirea rezilienței și a valorii de mediu a ecosistemelor forestiere, prin producerea și utilizarea unor puieți forestieri, în asortimentul de specii și ecotipuri adaptate la condițiile climatice viitoare modelate pentru România, care este în conformitate cu Strategia națională forestieră

Prin Ghidul specific privind condițiile de accesare a fondurilor europene aferente PNRR în cadrul apleului de proiecte PNRR/2025/C2/S/I.2.B, se acordă finanțare pentru realizarea Țintei 29 aferente Investiției 2. Dezvoltarea de capacități moderne de producere a materialului forestier de reproducere.

Schemă de ajutor de minimis se finanțează din fondurile europene alocate prin Mecanismul de redresare și reziliență (Decizia Consiliului Uniunii Europene de punere în aplicare a Consiliului din 3 noiembrie 2021 de aprobare a evaluării planului de redresare și reziliență al României).

Scopul schemei de ajutor de stat îl reprezintă acordarea unui sprijin financiar în favoarea întreprinderilor - administratori/deținători publici și privați de păduri, autorizați

pentru producerea de material forestier de reproducere (MFR) și/sau producătorilor autorizați de MFR, pentru înființarea/dezvoltarea/modernizarea capacităților de producție a puieților forestieri, precum și pentru producerea, prelucrarea și condiționarea semințelor forestiere.

Implementarea schemei de ajutor de stat se face prin Ministerul Mediului, Apelor și Pădurilor (MMAP).

Valoarea totală estimată a ajutorului care va fi acordat în cadrul schemei este echivalentul în lei a sumei de 2.956.000,00 euro, calculat la cursul InforEuro aferent lunii martie 2025 de 1 Euro = 4.9763 lei, iar numărul estimat de beneficiari ai schemei este de maximum 18.

Suma ajutoarelor deminimis*,* cumulatăinclusiv cu valoarea solicitată în baza prezentei scheme*,* acordată unei întreprinderi unice, în ultimii 3 ani calculați la momentul analizării solicitării aplicantului și la momentul încheierii contractului de finanțare, nu depășește echivalentul în lei al sumei de 300.000 de euro. În cazul în care, prin acordarea unor noi ajutoare de minimis, s-ar depăși acest plafon, nicio parte a respectivelor ajutoare noi nu mai poate beneficia de dispozițiile Regulamentului (UE) nr. 2831/2023.

Necesitatea elaborării și implementării prezentului Ghid specific survine ca urmare a încetării aplicabilității la data de 30 septembrie 2024 a Schemei de ajutor de minimis „Sprijin pentru investiții în pepiniere și tehnologii moderne de producere a puieților forestieri, în capacității de condiționare a semințelor forestiere și în realizarea de plantaje forestiere”, precum și a necesității sprijinirii realizării investițiilor și atingerea țintelor și jaloanelor prevăzute în cadrul Componentei C2 – Păduri și protecția biodiversității.

 Având în vedere cele prezentate mai sus, în temeiul art. 57 alin. (1), (4) și (5) din Ordonanța de urgență a Guvernului nr.57/2019 privind Codul administrativ, cu modificările și completările ulterioare și al art. 13 alin. (4) din Hotărârea Guvernului nr. 43/2020 privind organizarea și funcționarea Ministerului Mediului, Apelor și Pădurilor, supunem spre aprobare proiectul de Ordin al ministrului mediului, apelor și pădurilor privind aprobarea Ghidului specific privind condițiile de accesare a fondurilor europene aferente Planului național de redresare și reziliență în cadrul apelului de proiecte PNRR/2025/C2/S/I.2.B, pentru subinvestiția I.2.B. „Sprijin pentru investiții în pepiniere și tehnologii moderne de producere a puieților forestieri finanțat prin Planul Național de Redresare și Reziliență”, investiția 2 „Dezvoltarea de capacități moderne de producere a materialului forestier de reproducere, componenta 2. Păduri și protecția biodiversității***”.***

 **Director general DGPNRR,**

 Oana-Marie ARAT

**Avizat,**

**Director general adjunct, DGPNRR**

Mirela BOGHIU

**Direcția Programare**

Director,

Tiberius Emanuel ȘERBAN

**Serviciul Evaluare Proiecte și Contractare**

Șef serviciu,

Adrian ȘTEFĂNESCU

**Întocmit**

Consilier,

Alexandru CIMPOEȘU